CELEX: 32016R0583
Language: fi
Date: 2016-04-15 00:00:00
Title: Komission asetus (EU) 2016/583, annettu 15 päivänä huhtikuuta 2016, ilmatilan käyttöä koskevista yhteisistä vaatimuksista ja toimintamenetelmistä yhteentörmäysten välttämiseksi ilmassa annetun asetuksen (EU) N:o 1332/2011 muuttamisesta (ETA:n kannalta merkityksellinen teksti)

16.4.2016   
            
            
               FI
            
            
               Euroopan unionin virallinen lehti
            
            
               L 101/7
            
         KOMISSION ASETUS (EU) 2016/583,
   annettu 15 päivänä huhtikuuta 2016,
   ilmatilan käyttöä koskevista yhteisistä vaatimuksista ja toimintamenetelmistä yhteentörmäysten välttämiseksi ilmassa annetun asetuksen (EU) N:o 1332/2011 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 8 artiklan 5 kohdan sekä 9 artiklan 4 kohdan,
   sekä katsoo seuraavaa:
   
               (1)
            
            
               Komission asetuksen (EU) N:o 1332/2011 (2) mukaan turbiinimoottorikäyttöiset lentokoneet, joiden suurin sallittu lentoonlähtömassa (MCTOM) on yli 5 700 kg tai joilla on sallittua kuljettaa enemmän kuin 19 matkustajaa, on ilmassa tapahtuvan yhteentörmäyksen välttämiseksi varustettava yhteentörmäysvaarasta ilmassa varoittavan järjestelmän (ACAS II) uudella ohjelmaversiolla 7.1. Tätä vaatimusta sovelletaan myös tiettyjen kolmannessa maassa rekisteröityjen lentokoneiden käyttäjiin.
            
         
               (2)
            
            
               Asetuksessa (EU) N:o 1332/2011 edellytetään myös, että unionin lentoliikenteen harjoittajat, joihin sovelletaan neuvoston asetusta (ETY) N:o 3922/91 (3), asentavat lentokoneisiinsa ACAS II -järjestelmän uuden ohjelmaversion 7.1. Tämä säännös on kuitenkin vanhentunut, koska asetusta (ETY) N:o 3922/91 ei enää sovelleta kyseisiin lentoliikenteen harjoittajiin sen liitteen III poistamisen myötä. Näihin lentoliikenteen harjoittajiin sovelletaan nyt sen sijaan komission asetusta (EU) N:o 965/2012 (4), joka sisältää tältä osin tarvittavat säännöt. Sen vuoksi asetuksen (EY) N:o 1332/2011 vanhentuneet säännökset olisi poistettava.
            
         
               (3)
            
            
               Asetus (EU) N:o 1332/2011 sisältää sääntöjä sellaisissa tilanteissa sovellettavista toimintamenetelmistä, joissa ACAS II -järjestelmä antaa ohjaamomiehistölle ohjeen, jossa suositellaan lentoliikettä riittävän porrastuksen aikaansaamiseksi kaikkiin uhkiin tai porrastuksen säilyttämiseksi (toimintaohje, RA). Koska nämä säännöt ovat turvallisuuden kannalta kriittisiä sekä lentäjille että lennonjohtajille, erityisesti näiden välisen rajapinnan osalta, niitä voidaan käsitellä paremmin komission täytäntöönpanoasetuksessa (EU) N:o 923/2012 (5). Sen vuoksi tällaiset asetuksessa (EU) N:o 1332/2011 vahvistetut toimintamenetelmiä koskevat säännöt olisi poistettava.
            
         
               (4)
            
            
               Sen vuoksi asetusta (EU) N:o 1332/2011 olisi muutettava.
            
         
               (5)
            
            
               Tässä asetuksessa säädetyt toimenpiteet ovat Euroopan lentoturvallisuusviraston asetuksen (EY) N:o 216/2008 17 artiklan 2 kohdan b alakohdan ja 19 artiklan 1 kohdan mukaisesti antaman lausunnon (6) mukaiset.
            
         
               (6)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 1332/2011 seuraavasti:
   
               1)
            
            
               Poistetaan 4 artikla.
            
         
               2)
            
            
               Korvataan 5 artiklan 2 ja 3 kohta seuraavasti:
               ”2.   Edellä olevaa 3 artiklaa sovelletaan 1 päivästä maaliskuuta 2012.
               3.   Poiketen siitä, mitä 2 kohdassa säädetään, 3 artiklan säännöksiä sovelletaan 1 päivästä joulukuuta 2015 sellaisiin ilma-aluksiin, joille on myönnetty lentokonekohtainen lentokelpoisuustodistus ennen 1 päivää maaliskuuta 2012”.
            
         
               3)
            
            
               Korvataan liite tämän asetuksen liitteellä.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 25 päivästä elokuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 79, 19.3.2008, s. 1.
   
      (2)  Komission asetus (EU) N:o 1332/2011, annettu 16 päivänä joulukuuta 2011, ilmatilan käyttöä koskevista yhteisistä vaatimuksista ja toimintamenetelmistä yhteentörmäysten välttämiseksi ilmassa (EUVL L 336, 20.12.2011, s. 20).
   
      (3)  Neuvoston asetus (ETY) N:o 3922/91, annettu 16 päivänä joulukuuta 1991, teknisten sääntöjen ja hallinnollisten menettelyjen yhdenmukaistamisesta siviili-ilmailun alalla (EYVL L 373, 31.12.1991, s. 4).
   
      (4)  Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).
   
      (5)  Komission täytäntöönpanoasetus (EU) N:o 923/2012, annettu 26 päivänä syyskuuta 2012, yhteisistä lentosäännöistä, lennonvarmistuspalveluja ja -menetelmiä koskevista operatiivisista säännöksistä sekä täytäntöönpanoasetuksen (EU) N:o 1035/2011 ja asetusten (EY) N:o 1265/2007, (EY) N:o 1794/2006, (EY) N:o 730/2006, (EY) N:o 1033/2006 ja (EU) N:o 255/2010 muuttamisesta (EUVL L 281, 13.10.2012, s. 1).
   
      (6)  Euroopan lentoturvallisuusviraston lausunto nro 04/2014, annettu 16 päivänä joulukuuta 2014, yhteisistä lentosäännöistä sekä lennonvarmistuspalveluja ja -menetelmiä koskevista operatiivisista säännöksistä annetun komission täytäntöönpanoasetuksen (EU) N:o 923/2012 muuttamisesta (SERA, osa C).
   
      LIITE
      
         
            ”LIITE
            
               Yhteentörmäysvaarasta ilmassa varoittava järjestelmä (ACAS) II
            
            (Osa ACAS)
            
               AUR.ACAS.1005 Suorituskykyvaatimukset
            
            
                     
                        1)
                     
                     
                        Seuraavat turbiinimoottorikäyttöiset lentokoneet on varustettava törmäyksenestologiikan versiota 7.1 käyttävällä ACAS II -järjestelmällä:
                        
                                    a)
                                 
                                 
                                    lentokoneet, joiden suurin sallittu lentoonlähtömassa on yli 5 700 kg,
                                 
                              
                                    b)
                                 
                                 
                                    lentokoneet, joilla on sallittua kuljettaa yli 19 matkustajaa.
                                 
                              
                  
                     
                        2)
                     
                     
                        Muissa kuin 1 kohdassa tarkoitetuissa ilma-aluksissa, jotka on vapaaehtoisesti varustettu ACAS II -järjestelmällä, on oltava törmäyksenestologiikan versio 7.1.
                     
                  
                     
                        3)
                     
                     
                        Edellä 1 kohtaa ei sovelleta miehittämättömien ilma-alusten järjestelmiin.
                     
                  
               AUR.ACAS.1010 ACAS II -koulutus
            
            Lentotoiminnan harjoittajien on laadittava ACAS II -toimintamenetelmät ja -koulutusohjelmat siten, että ohjaamomiehistö saa riittävän koulutuksen törmäysten välttämiseen ja pätevyyden ACAS II -laitteiden käyttöön.”